open-index/open-wikipedia-markdown huggingface dataset:
Bützfletermoor

**Bützfletermoor** () is en Oort in de Gemeen Stood in’n Landkreis Stood, Neddersassen.

## Geografie

Bützfletermoor liggt in’n Süden von Keden in dat Moor (Kedener Moor). In’n Westen von Bützfletermoor liggt de 1.130 m × 1.525 m grote Roodslammdeponie von dat AOS-Wark in Bützfleet.

De Naveröörd sünd Aßel in’n Noorden, Depenbeek in’n Noordoosten, Bützfleet un Götzdörp in’n Oosten, Stodermoor in’n Süden, Groot-Steernbarg in’n Westen un Ritschermoor un Aßlermoor in’n Noordwesten.

## Historie

Bützfletermoor is as Moorkolonie un as Stratendörp grünnt worrn.

In’n Eersten Weltkrieg sünd 15 Soldaten ut Bützfletermoor fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Bützfleet in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Bützfletermoor weer vör 1852 opdeelt twüschen dat Kaspelsgericht Bützfleet in dat Grevengericht Bützfleet un de Vaagdie Schölisch von dat Amt Wischhoben. 1852 is dat Grevengericht Bützfleet Deel von dat Amt Wischhoben worrn. De Oort weer aver wieder opdeelt twüschen de Buurschop Fleet un de Gemeen Schölisch. 1859 is dat Amt Wischhoben Deel von dat Amt Freeborg worrn, ut dat 1885 denn de Kreis Keden worrn is. 1932 is dat Deel von’n Kreis Stood worrn.

De twee Delen von’n Oort sünd as Deel von de Gemenen Bützfleet un Schölisch an’n 1. Juli 1972 mit de Gemeenreform in Neddersassen all beid Deel von de Gemeen Stood worrn.

### Inwahnertall

To Bützfleet:

To Schölisch:

### Religion

Bützfletermoor is evangeelsch-luthersch präägt un höört to dat Kaspel von de Nicolai-Kark in Bützfleet.

För de Kathoolschen is de Hillig-Geist-Kark in Stood tostännig.

## Kultur

En Denkmaal för de Fullenen ut Bützfletermoor ut de twee Weltkrieg’ steiht bi de Kark in Bützfleet.

### Bruukdom

To Neejohr gifft dat dat Neejohrskloppen, bi dat de Lüüd von Huus to Huus gaht, *Proost Neejohr* wünscht un dor Grog bi drinkt. To Oostern warrt in Bützfletermoor jümmer en Oosterfüür maakt. To Pingsten warrt Maibööm plant.

## Weertschop un Infrastruktur

### Weertschop

De Oort is vör allen dör de Bueree präägt. In’n Westen von Bützfletermoor gifft dat en Windpark mit fiev 103 m hoge Windrääd.

### Verkehr

Bützfletermoor liggt an de Kreisstraat 27, de in’n Süden över Stodermoor na Schölisch geiht un den Oort denn mit Stood verbinnt. De K&nbsp;27 löppt in’n Noordwesten na Aßlermoor, Ritschermoor, Gauensiekermoor un Drochtersermoor. In’n Oosten geiht de K&nbsp;29 na Bützfleet. As lüttjere Blangenstraten gifft dat noch den Schoolstieg un de Melkstraat, de aver narms hengaht.

De nächste Bahnhoff is de Bahnhoff Stood an de Nedderelvbahn un so bi negen Kilometer weg.

### Scholen

De Volksschool hett in de Johren 1960 dichtmaakt. Vondaag gaht de Kinner in Bützfleet op de Grundschool an’t Fleet un in Stood na all de annern Schoolformen.

## Footnoten





## Weblenken
Jürgen Christian Findörp

**Jürgen Christian Findörp** (* 22. Februar 1720 in Loonborg; † 31. Juli 1792 in Bremervöör) weer Amtmann un Moorkolonisater in’t Düvelsmoor.

## Leven
Findörp is 1720 as Söhn von en Discher in Loonborg boren un hett mit 19 Johr de Warksteed von sien Vader övernahmen. Sien Broder weer Johann Dietrich Findörp. Vonwegen sien Geschick hett em de hannöversche Landbomeester feddert un Findörp is in Waterbo un Geodäsie utbillt worrn. Findörp harr dat Leid bi’n Bo von de Zionskark in Worpsweed (1757-1759) un hett later de Karken in Grasbarg (1781-1789) un Gnarrenborg (1784-1790) utklookt un boot.

In sien Hauptberoop weer he en Tied lang Amtsschriever bi dat Amt Zeven un is 1759 Amtsvaagd in Ne’enkarken worrn.

Von 1751 af an hett Findörp an de Moorkolonisatschoon arbeidt, en Projekt von’n Kurförsten von Hannover dat Moor twüschen Wümm un Hamm dröög to leggen.

An’n 20. September 1771 is he dör en Oorkunn von Georg III. offiziell Moorkommissar worrn. Findörp harr ok Andeel bi’n Bo von’n Hamm-Oost-Kanal (1769-1790) un von Oost-Swing-Kanal (vonaf 1772). Bet to sien Dood sünd op 140 km² Moorland 42 ne’e Dörper grünnt worrn.

An’n 31. Juli 1792 is Findörp in Bremervöör doodbleven un denn an’n 3. August 1792 in Isheim begraven worrn.

## Grünnt Öörd

* 1751 Wörpdörp
* 1753 Eekdorp
* 1755 Ströh
* 1756 Heudorp
* 1762 Rutendorp
* 1763 Lüningsee
* 1764 Lüninghusen
* 1764 Oostendörp
* 1764 Worphusen
* 1764 Westerweed
* 1776 Huttendorp
* 1777 Mehdörp
* 1778 Moorenn
* 1778 Mooringen
* 1780 Findörp
* 1780 Iseler (vondaag tohoop mit Neendamm Isheim)
* 1780 Kolheim
* 1780 Neendamm
* 1789 Huxfeld
* 1790 Postdörp
* 1790 Seehusen
* 1792 Middelsmoor
* 1796 Niedörp-Platendörp
* 1800 Adelsdorp
* 1800 Slussdörp
* 1805 Schrötersdörp
* 1808 Nee Mooringen

## Ehren

1799 is op’n Weyerbarg bi Worpsweed en Obelisk to sien Gedenken opstellt worrn.

### Nöömt na Findörp

* Findörp, Gemeen Gnarrenborg
* Findörp, Stadtdel vun Bremen
* Findörpallee, Findörpstraat,  Schoolzentrum Findörp un Findörptunnel in Bremen
* Findörp-Huus in Oosterholt-Scharmbeek
* Grundschool „Findörpschool“ in Oosterholt-Scharmbeek
* Findörp-Grundschool Isheim
* Findörp-Kark in Isheim
* Findörp-Huus, Museum mit Duurutstellung över Findörp un de Moorkolonisatschoon, in Isheim
* Findörp-Realschool in Bremervöör
* Hoffanlaag Findörphoff in Grasbarg
* Haupt- un Realschool „Findörpschool in Grasbarg
* Findörpstraat in Loonborg
* Findörpstraat in Worpsweed
* Findörpstraat in Oosterholt-Scharmbeek 
* Jürgen-Christian-Findörp-Straat in Leendaal
* Grundschool „Findörp-Grundschule“ Needörp-Platendörp
* Findörp-Weg in Neenkerken

## Weblenken
Lintel

**Lintel** betekent

* Lintel, Oort in de Gemeen Reie-Wienbrügge in’n Kreis Gütsel, Noordrhien-Westfalen,
* Lintel, Oort in de Gemeen Nörden in’n Landkreis Auerk, Neddersassen,
* Lintel, Oort in de Gemeen Oosterholt-Scharmbeek in’n Landkreis Oosterholt, Neddersassen,
* Lintel, Oort in de Gemeen Hude in’n Landkreis Ollnborg, Neddersassen,
* Lintel, Telekommunikationsünnernehmen ut’n Libanon.

Kiek ok bi: Lintl.
Sandkroog

**Sandkroog** betekent

* Sandkroog, Oort in de Gemeen Hatten in’n Landkreis Ollnborg, Neddersassen,
* Sandkroog, Oort in de Gemeen Deinst in’n Landkreis Stood, Neddersassen.
Gemeen Mesborg

**Mesborg** () is en Gemeen in de Samtgemeen Hullnst in’n Landkreis Horborg in Neddersassen mit . Dor höört blangen den Hauptoort Mesborg sülvs ok noch de Öörd Podendörp un Appelbeek un de Hoff Rühmannshoff to.

## Geografie

De Navergemenen sünd Appel in’n Westen, Hullnst in’n Süden, Resbossel in’n Westen un in’n Noorden de Gemeen Buxthu in’n Landkreis Stood.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen vun de Gemeen is vörn sülvern un achtern blau. Vörn is en roden Borgtoorn mit sülvern Gidderdoor to sehn un achtern en sülvern Balken, op den dree rode Pähl liggt. De Toorn steiht för de ole Borg, von de de Oort sien Naam af hett. De Deel achtern is dat Wapen von de Familie von Heimbrook, de en ganze Tied de Borglüüd op de Mesborg weren.

### Ehrenbörgers

Ehrenbörgers von Mesborg sünd:

* Willi Meyne (1888-1985)

## Weblenken

* Websteed vun de Gemeen (hoochdüütsch)
Butendiek

**Butendiek** betekent

* Butendiek, dat Land wat vörn Diek, na de See hen liggt,
* Butendiek, Oort in de Gemeen Kumbarg in’n Landkreis Cuxhoben, Neddersassen,
* Butendiek, Oort in de Gemeen Leendaal in’n Landkreis Oosterholt, Neddersassen,
* Butendiek, Oort in de Gemeen Balje in’n Landkreis Stood, Neddersassen,
* Butendiek, fröheren Oort in de Gemeen Stood in’n Landkreis Stood, Neddersassen,
* Butendiek, Windpark-Projekt in de Noordsee.
Allwöörden

**Allwöörden** () is en Oort in de Gemeen Freiborg in’n Landkreis Stood, Neddersassen.

## Geografie

Allwöörden liggt in de Masch von de Elv, so bi een Kilometer af von’n Stroom. Twüschen Allwöörden un de Elv liggt de Brammersand, wat as Allwöörner Butendiek un Brammersand en Naturschuulrebeed is.

De Naveröörd sünd Hamelwöörden in’n Süüdoosten, Schinkel un Landsbrügg in’n Süüdwesten, dat Oosterenn von Öderquart in’n Westen un Freiborg in’n Noordwesten. Op de anner Sied Elv liggt de Münn von de Stör mit Hollerwettern, de Bloomsche Wildnis un Glückstadt.

## Historie

De Oort kummt 1253 as *Allenworthen* toeerst in de Oorkunnen vör.

### Religion

Allwöörden is evangeelsch-luthersch präägt un höört to dat Kaspel von de Wulphardi-Kark in Freeborg.

För de Kathoolschen is de Hillig-Geist-Kark in Stood tostännig.

### Inwahnertall

## Verkehr

Allwöörden liggt an’n Allwöördener Weg un an de Pöppelallee. Dwars dör den Oort geiht de Landsstraat 111, de in’n Süden na Hamelwöörden un Wischhoben geiht un in’n Noorden na Freeborg. In’n Süden is de L&nbsp;111 mit de Bundsstraat 495 verbunnen, de na Oosten an de Elv ran löppt un op de Elvfähr Wischhaven.

Von 1899 bet 1933 weer de Oort över den Bahnhoff Schinkel an de Kedener Kreisbahn anslaten.

## Footnoten
Richard Sears

**Richard Dudley „Dick“ Sears** (* 16. Oktober 1861 in Boston, Massachusetts; † 8. April 1943 ok dor) weer en US-amerikaansch Tennisspeler.

## Karriere
Sears weer de eerste Sieger vun de amerikaansch Tennismeesterschapen, hüüd US Open nömmt. He wunn dat Mannlüüdeenzel van 1881 bit 1887 söben Mal in Folge un bleev in de Eenzelkonkurrenz ahn Nedderlaag. Der Rekord vun söben Eenzelsiege in Folg is bit hüüd nich braken wurrn. 

Sears steiht aber ok för nee Saaken in't Tennis. So weer he een vun de eerst Spelers, de över Kopp upslahn un de de Vörhand mit Topsin spelen deen. 

Sien öllere Bröer Fred speel wohrschienlich tosommen mit James Dwight dat eerst Tennis up amerikaanschen Grund. 1955 wurr Sears in de International Tennis Hall of Fame upnommen.

## Weblenken
* Richard Sears in de „International Tennis Hall of Fame“ (engelsch; mit Bild)
* Richard Sears up ''www.tennis-spieler.com''
Horst Frank

**Horst Frank** is de Naam von

* Horst Frank (1929–1999), düütschen Schauspeler,
* Horst Frank (1942–1962), Opper an de Berliner Muur,
* Horst Frank (* 1949), düütschen Politiker un Börgermeester,
* Horst Joachim Frank (1928–2005), düütschen Germanist.

Kiek ok bi: Horst Franke.
Ralph Schwingel

**Ralph Schwingel** (* 1955 in Neunkirchen/Saar) is en düütschen Filmproduzent un Mitbesitter vun de Wüste Film GmbH.

## Leven un Wark
Na’n Afsluss vun sien Psychologiestudium hett Schwingel 1984 sien eersten Dokumentarfilm as Schriever un Speelbaas maakt. Siet 1987 arbeit he as Produzent mit den Swoorpunkt op Dramaturgie.

In’t Johr 1993 hett Schwingel den dormols 20 Johr ollen Fatih Akın opdeckt, mit den he gliek achter’nanner twee Kortfilmen dreiht hett. 1998 hett he mit em den uttekenten Film *Kurz und schmerzlos* maakt.Ok *Gegen die Wand* vun 2003 is en gemeensome Produkschoon wesen.

Siet 2006 is Schwingel an de Hoochschool för Film un Feernsehn Potsdam Professer as Vertreder in’t Fack „Kreativ Produzeeren“ in Babelsberg.

## Filmografie (Utwahl)

## Utteken
*2004 Produzentenpries vun de Cologne Conference
*2004 Sünnerpries vun de Otto-Sprenger-Stiftung

## Borns


## Weblenken
* 
*Schwingel bi cinemazine.de
Roman Nose

**Woo-ka-nay** (ok: Vóhko'xénéhe, Woqini oder Woquini - “Hook Nose” Höckernöös (Adlernöös), beter bekannt as **Roman Nose** (* um 1830 in Colorado; † 17. September 1868) weer en Hööftling vun Himoweyuhkis (*Crooked Lances* oder *Elk Horn Scrapers*), en Kriegersellschop vun de Cheyenne-Indianer. 

Roman Nose hett vehement de Kansas-Pacific-Railroad-Sellschop bekämpt. An‘ 29. Oktober 1865 kämp he bi Platte Bridge (Wyoming) tegen en US-Eskorte ünner  Leutnant Caspar Collins. De gesamt Eskorte wurr bit up den letzten Mann dood makt.  1866 protesteer he anlässlich vun en Ratsversammlung, in Anwesenheit vun General Palmer, bi Fort Ellsworth in dat hüdige Kansas tegen de Inwanderung vun de Witten in dat Rebeet vun de Indianer. An‘ 17. September 1868 keem dat tüschen Major George A. Forsyth un sien Trupp up dat later so nömmt Beecher Island in‘ Arickaree-River, Yuma County (Colorado), to’n Kamp mit de Nördlich un Südliche Cheyenne ünner Pawnee Killer, Tall Bull, White Horse un Roman Nose. Roman Nose un Lieutenant Frederik H. Beecher keemen dorbi beid to Dood.

Wegen sien führend Rull in de Afwehrkämpe vun de verbünnten Cheyenne, Arapaho un Lakota Sioux up den Great Plains wurr he vun de Amerikaners as Hööftling ansehn, wat aber nich richtig weer; bi Verdragsverhandlungen weern de Amerikaner dorum verwunnert, dat he doran nich deelnehmen dee. As se fraagt hemm, worum Roman Nose nich dorbi weer, hemm de anwesend Hööftlinge den överraschten Amerikanern seggt, dat Roman Nose nich de Stellung un Autorität binnerhalv de Cheyenne Nation harr, um för de to verhanneln – buterdem weer he ok kien Hööftling.

## Literatur
*Dee Brown: *Begrabt mein Herz an der Biegung des Flusses*, Knaur, München 2005, ISBN 3-426-62804-X
Rolf Lederbogen

**Rolf Lederbogen** (* 17. März 1928 in Hannoversch Münden; † 4. Juni 2012 in Heidelbarg) weer en düütsch Designer, Architekt un Hoochschoollehrer.

## Leven
Nah dat Abitur studeer Lederbogen van 1947 bit 1952 an de Werkakademie Kassel bi Heinrich Lauterbach, Hans Leistikow, Hermann Mattern un Ernst Röttger. Siet 1952 weer he freeberoplich as Grafiker un Architekt tätig. 1960 wurr he an den Lehrstohl för Grundlagen vun de Architektur vun de TH Karlsruhe beropen, 1961 wurr he to’n Ordentlichen Perfesser nömmt. 1974–1975 weer he Gastdozent an de Universität Düörpm, 1991 Gastperfesser an de  Universität Coimbra. 1993 hett he emeriteert.

## Wark
Den gröttsten Bekanntheits- un Verbreedensgrad hebbt Lederbogen sien Entwürfe för Breefmarken un Münten reckt. He weer todem as Utstellungsgestalter tätig un hett Binneninrichtungen un Leitsysteme för verscheeden Bauprojekte in Düütschland entworfen. As Fotograf harr he Utstellungen in Düütschland un Portugal un hett mehrere Böker herutgeven.

### Utführt Entwürfe (Utwahl)
* Afdeelen in den Düütschen Pavillon vun de Weltutstellung Brüssel 1958 (tosommen mit  Ursula Lederbogen, boren Weiler)
* Sonnerbreefmark 40 Pfennig *Roswitha von Gandersheim*, Düütsch Bundspost 1973
* Sonnerbreefmark 30 Pfennig *Wandern*, Düütsch Bundspost 1974
* Sonnerbreefmark 40 Pfennig *125 Jahre Diakonie*, Düütsch Bundspost 1974
* Logo vun de Universität Karlsruhe, 1975
* Binnenutbauten vun de Spoorkass an den Karlsruher Europaplatz, 1975–81
* Düütsch Euromünten 1, 2 un 5 Cent, 1996
* Sonnebreefmark 100 Pfennig *Weltkulturerbe der UNESCO Alte Völklinger Hütte*, Düütschland 1996
* Sonnerbreefmark 100 Pfennig *Weltkulturerbe der UNESCO Kloster Maulbronn*, Düütschland 1998
* Sonnerbreefmark 55 Cent *Ein Gruß von Herz zu Herz*, Düütschland 2004

## Enkeld Nahwiesen


## Weblenken

* Rolf Lederbogen in dat Südwestdüütsch Archiv för Architektur un Ingenieurbau
* Der Karlsruher "Cent-Macher", Ka-news van’ 21. November 2001
* DNB-Katalog
* Personennaamdatei
Oosterndörp

**Oosterndörp** () is en Dörp in de Gemeen Beverst in’n Landkreis Cuxhoben, Neddersassen.

## Geografie

De Oort liggt op de Wersermünner Geest. Dat Water ut Oosterndörp flütt över Dohrener Beek un Beverster Beek na de Luun hen af.

De Naveröörd sünd Wolljes in’n Noorden, Appeln in’n Oosten, Karkwist un Stemmermöhlen in’n Süüdoosten, Beverst un Wehldörp in’n Süüdwesten, Heyerhöben in’n Westen un Loh in’n Noordwesten.

## Historie

In dat 17. Johrhunnert is in dat Dörp dat Good Oosterndörp anleggt worrn.

### Verwaltungsgeschicht

Oosterndörp hett bet 1851 to de Huusvaagide Beverst von dat Gericht Beverst, von 1851 bet 1859 to dat Amt Beverst un denn bet 1885 to dat Amt Leh tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn un 1977 von’n Landkreis Cuxhoben worrn.

1974 is de Gemeen Oosterndörp Deel von de Gemeen Beverst worrn. An’n 1. November 2011 is de ole Gemeen Beverst un de Samtgemeen Beverst denn as Eenheitsgemeen Beverst tohoopgahn. Oosterndörp höört nu binnen de Gemeen Beverst to de polietsche Oortschop Beverst.

In’n Eersten Weltkrieg sünd dree Soldaten ut Oosterndörp fullen oder vermisst.

### Inwahnertall

### Religion

Oosterndörp is evangeelsch-luthersch präägt un höört to dat Kaspel von de Fabian- un Sebastian-Kark in Beverst.

### Wapen

Dat Wapen von Oosterndörp wiest baven op blauen Grund en gollen Sünn un ünnen op sülvern Grund en rode Odalsruun. De Sünn steiht as Symbol för den Oosten un dormit för den Naam von dat Dörp.

## Kultur

En Denkmaal för de Fullenen ut de twee Weltkrieg’ steiht in Beverst bi de Kark.

### Verenen

Oosterndörp hett en egen Freewillige Füürwehr.

## Infrastruktur

### Verkehr

Oosterndörp liggt an de Landsstraat 128, de in’n Noorden na Wolljes un Geestenseth löppt un in’n Süden na bi Beverst an de Bundsstraat 71 ran. In’n Oosten geiht de Kreisstraat 41 na Appeln. En lüttjere Straat löppt ans noch na Wehldörp.

De nächsten Bahnhööv sünd de Bahnhoff Luunst un de Bahnhoff Stubben an de Bahnlien Bremen-Cuxhoben un de Bahnhoff Geestenseth an de Bahnlien Bremerhoben-Buxthu.

## Lüüd

De Maler Carl Vinnen hett lang op dat Good Vinnen in Oosterndörp leevt.

## Weblenken

## Footnoten
Wehldörp (Gemeen Beverst)

**Wehldörp** () is en Dörp in de Gemeen Beverst in’n Landkreis Cuxhoben, Neddersassen.

## Geografie

De Naveröörd sünd Wolljes un Oosterndörp in’n Noordoosten, Appeln in’n Oosten, Karkwist, Stemmermöhlen un Taben in’n Süüdoosten, Beverst in’n Süden, Heyerhöben un Wachholt in’n Westen un Loh in’n Noordwesten.

## Historie

In’n Eersten Weltkrieg sünd veer Soldaten ut Wehldörp fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Wehldörp hett bet 1851 to’n Bezirk von dat Arvgericht Beverst in de Huusvaagdie Oolluunbarg von dat Gericht Beverst, von 1851 bet 1859 to dat Amt Beverst un denn bet 1885 to dat Amt Leh tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn un 1977 von’n Landkreis Cuxhoben worrn.

1929 is de bet to de Tied egenstännige Gemeen Heyerhöben Deel von de Gemeen Wehldörp worrn. Wehldörp wedder is an’n 1. März 1974 mit de Gemeenreform in Neddersassen an de Gemeen Beverst (Samtgemeen Beverst) kamen. Gemeen un Samtgemeen sünd to’n 1. November 2011 oplööst worrn un de Gemenen sünd as Eenheitsgemeen Beverst tohoopgahn. Wehldörp höört nu binnen de Gemeen Beverst to de polietsche Oortschop Beverst.

### Inwahnertall

### Religion

Wehldörp is evangeelsch-luthersch präägt un höört to dat Kaspel von de Fabian- un Sebastian-Kark in Beverst.

För de Kathoolschen is de Hillig-Hart-Jesu-Kark in Geestmünn tostännig.

### Wapen

Dat Wapen von Wehldörp wiest op sülvern Grund en blauen Wellenbalken un söss blaue Füüriesen. De Füüriesen staht för de söss Hööv, de de Oort üm 1500 na dat Vörder Register harr un de Wellenbalken steiht för den olen Beek von Wehldörp.

## Kultur

En Denkmaal för de Fullenen ut de twee Weltkrieg’ steiht in Beverst bi de Kark.

### Verenen

Wehldörp hett en egen Freewillige Füürwehr.

## Weertschop un Infrastruktur

### Verkehr

Dicht bi Wehldörp löppt de Bundsstraat 71 langs, de in’n Noordwesten na Heyerhöben un Heerst geiht un in’n Süüdoosten na Taben, Karkwist, Volkmarst un denn an de Bundsstraat 74 ran. Na Noorden löppt de Landsstraat 128, de na Oosterndörp, Wolljes un Geestenseth geiht.

De nächsten Bahnhööv sünd in Luunst un Stubben an de Bahnlien Bremen–Cuxhoben un in Geestenseth an de Bahnlien Bremerhoben-Buxthu.

## Literatur

* Heinrich Böschen: *Erinnerungen 1930 – 2010.* 2013

## Weblenken

## Footnoten
Wellen

**Wellen** betekent

* Wellen, en Form vun Energieutbreden dör Swingen,
* Waterwellen, in’n Sünnern en Wellenbilln an Waterbavenflachen,
* Wellen, Oort in de Gemeen Beverst in’n Landkreis Cuxhoben, Neddersassen,
* Wellen, Gemeen in’n Landkreis Trier-Saarburg, Rhienland-Palz,
* Wellen, Oort in de Gemeen Hohe Börde in’n Landkreis Börde, Sassen-Anholt,
* Wellen, Oort in de Gemeen Edertal in’n Landkreis Waldegge-Frankenberg, Hessen,
* Wellen, Stadt in Belgien,
* Wellen, Gemeen in Tschechien,
* *[[Wellen (Keyserling)|Wellen]]*, Roman von Eduard von Keyserling.

**Wellen** is de Familiennaam von

* Björn von der Wellen (* 1980), düütschen Schauspeler,
* Edward Wellen (1919–2011), US-amerikaanschen Schriever,
* Hans Maria Wellen (1932–1992), düütschen Kumponist,
* Johanna Wellen (1840–1910), öösterrieksche Schauspelerin,
* Niklas Wellen (* 1994), düütschen Hockeyspeler,
* Remy Wellen, düütschen Ieshockeyspeler.

Kiek ok bi: Welle, Vellen.
Landkreis Wersermünn

De **Kreis Wersermünn** weer von 1932 bet 1977 en Landkreis in de prüüßsche Provinz Hannover un later in Neddersassen mit Seet in de Stadt Wersermünn/Bremerhoben (de sülvs buten den Landkreis leeg).

## Geografie

In’n Noorden dee de Kreis an de Stadt Cuxhoben grenzen un in’n Noordoosten an’n Landkreis Land Hadeln. In’n Oosten weer de Landkreis Bremervöör un in’n Süden de Landkreis Oosterholt. In’n Westen leeg de Kreis an de Werser un op dat annere Över von de Werser weer bet 1933 toeerst noch dat Amt Braak in dat Land Ollnborg. 1933 is dat Amt Braak denn Deel von’n Landkreis Wersermasch worrn, de bet 1977 de Naver in’n Westen bleven is. Mit dat Landwöörden dee de Landkreis Wersermasch ok mit en Stück op dat rechte Över von de Werser recken. In’n Westen von’n Landkreis Wersermünn weer ok noch de Stadt Wersermünn, de kreisfre’e Stadt weer. Wersermünn is 1947 denn mit Bremerhoben tohoopslaten worrn un Deel von dat Land Bremen worrn. Dormit leeg de Verwaltung von’n Landkreis Wersermünn denn in en anner Bundsland as de Kreis sülvs.

## Geschicht

De Landkreis Wersermünn is an’n 1. Oktober 1932 ut den Kreis Geestmünn un den Kreis Leh billt worrn.

Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von *Kreis Wersermünn* op *Landkreis Wersermünn* ännert.

1974 hett de Landkreis von’n Landkreis Wersermasch de Gemeen Landwöörden tokregen.

Bi de Kreisreform to’n 1. August 1977 is de Landkreis denn mit den Landkreis Land Hadeln un de Stadt Cuxhoben to’n ne’en Landkreis Cuxhoben tohoopfaat worrn.

### Wapen

Dat Wapen wiest op gollen Grund över en Schildfoot, de baven rood un ünnen dör en Wellenlien deelt sülvern is, en grönen Ekenboom mit fiev Eckern.

### Landrääd

* 1932–1935: Walter zur Nieden
* 1936–1945: Theodor Mahler
* 1945–1946: Ludwig Arps
* 1946: Rudolf Bohm
* 1946–1952: Theodor Allmers
* 1952–1972: Martin Döscher
* 1972–1977: Hinrich Schniedewind

### Böverkreisdirekters

* 1946–1951: Ludwig Arps
* 1951–1969: Ernst Klemeyer
* 1969–1977: Jürgen Prieß

## Inwahnertall

## Gemenen
De Gemenen von’n Landkreis Wersermünn (Stand&nbsp;1939):

: * 1926 Deel von de Gemeen Frellsdorp worrn, harr 1925 50 Inwahners
Büttel

**Büttel** betekent

* -büttel, Deel von en Reeg Oortsnaams in Noorddüütschland,
* Büttel, Gemeen in’n Kreis Steenborg, Sleswig-Holsteen,
* Büttel, Oort in de Gemeen Loxt in’n Landkreis Cuxhoben, Neddersassen,
* Büttel, Oort in de Gemeen Oosterholt-Scharmbeek in’n Landkreis Oosterholt, Neddersassen,
* Büttel, Oort in de Gemeen Kombüddel in’n Kreis Noordfreesland, Sleswig-Holsteen.

**Büttel** is de Familiennaam von

* Georg Büttel (* 1969), düütschen Speelbaas un Schriever.
Hoop

**Hoop** betekent

* Hoop, en Meng Saken, de an een Steed liggen doot,
* Hoop, Oort in de Gemeen Wulsbüttel in’n Landkreis Cuxhoben, Neddersassen,
* Hoop, Oort in de Gemeen Bargen in’n Landkreis Celle, Neddersassen,
* Hoop, ole Eenheit,
* Hoop, US-amerikaansche Tiedschrift.

**Hoop** is de Familiennaam von

* Adrianus de Hoop (* 1927), nedderlandschen Inschenör,
* August von Hoop (1899–1946), tschechoslowaakschen Journalist,
* Edward Hoop (1925–2008), düütschen Pädagoog, Historiker un Schriever,
,
* Gregor Hoop (1964–1990), Skirennlöper ut Liechtensteen,
* Hein Hoop (1927–1986), düütschen Schriever un Künstler,
* Imbi Hoop (* 1988), eestnische Footballspelerin,
* Jaap de Hoop Scheffer (* 1948), nedderlandschen Politiker,
* Jakob Gijsbert de Hoop Scheffer (1819–1893), nedderlandschen Theoloog,
* Jan de Hoop (* 1954), nedderlandschen Moderator,
* Josef Hoop (1895–1959), liechtensteenschen Politiker,
* Katrine Hoop (* 1970), däänsch-düütsche Aktivistin un Schrieversche,
* Martin Hoop (1892–1933), düütschen Politiker,
* Wyn Hoop (* 1936), düütschen Musiker.

Kiek ok bi: De Hoop, Van der Hoop, Hop.
Hinrich Schniedewind

**Hinrich Schniedewind** (* 22. Juni 1928 in Kührst; † Dezember 2009) weer en düütschen Politiker von de CDU.

Schniedewind is 1928 in Kührst boren. Dat eerste Amt hett he 1956 övernahmen, as he in’n Gemeenraat von Kührst wählt worrn is, to den he bet 1996 tohöört hett. 1968 is he Börgermeester von Kührst worrn. 1972 is he as Nafolger von Martin Döscher Landraad von’n Landkreis Wersermünn worrn. Nadem de Kreis Wersermünn an’n 1. August 1977 bi de Kreisreform in Neddersassen mit’n Landkreis Land Hadeln un de Stadt Cuxhoben tohoopgahn is, weer he Viez-Landraad in’n ne’en Landkreis Cuxhoben. In’n Kreisdag weer he Vörsitter von de CDU/FDP-Frakschoon.

Schniedewind hett 1980 dat Bundsverdeenstkrüüz kregen.

## Warken
* Hinrich Schniedewind (Rutgever): *Kührstedt und Alfstedt 1139-1989.* - Kührstedt: Gemeinde Kührstedt, 1989

## Footnoten


## Weblinks
* *[http://www.nordsee-zeitung.de/Home/Region/Cuxland/Ehemaliger-Landrat-verstorben-_arid,279759_puid,1_pageid,17.html Ehemaliger Landrat verstorben]*, in de Nordsee-Zeitung, 14. Dezember 2009
Martin Döscher (1905–1993)

**Martin Döscher** (* 18. Oktober 1905 in Köhlen; † 12. März 1993) weer en düütschen Politiker von de DP.

Döscher is 1905 in Köhlen boren un hett Buur lehrt. An’n 28. Dezember 1948 is he Börgermeester von Köhlen worrn un is dat bet 1972 bleven, as he dat Amt an sien Söhn övergeven hett.

He weer von 1952 bet 1972 Landraad von’n Landkreis Wersermünn.

1968 hett Döscher de Max-Eyth-Denkmünt kregen.

Döscher weer verheiraadt un de Politiker Martin Döscher is sien Söhn.
Köhlen

**Köhlen** betekent

* Köhlen, Soort Steen, de as Brennstoff bruukt warrn kann,
* Köhlen, de Akt von dat Köhlermaken von Saken,
* Köhlen, Oort in de Gemeen Geestland in’n Landkreis Cuxhoben, Neddersassen,
* Köhlen, Oort in de Gemeen Luckau in’n Landkreis Lüchow-Dannenbarg, Neddersassen.
Köhlen (Landkreis Cuxhoben)

**Köhlen** is en Dörp un Oortschop in de Gemeen Geestland in’n Landkreis Cuxhoben, Neddersassen mit 987 Inwahners.

## Geografie

En knappen Kilometer in’n Noorden von’n Oort flütt de Scheebeek langs, de in’n Westen von Köhlen in de Geest münnt.

De Naveröörd sünd Hainmöhlen un Wisswohl in’n Noorden, Lüttenhain un Grotenhain in’n Noordoosten, de Hööv in’n Süüdoosten, Geestenseth in’n Süden, Oolluunbarg in’n Süüdwesten un Ringst in’n Noordwesten.

De Navergemenen weren bet 2014 op en lütt Enn in’n Süden de Gemeen Beverst, Schippdörp in’n Westen, Ringst in’n Noorden un Lintig in’n Noordoosten. In’n Landkreis Rodenborg weer dat de Gemeen Hipst in’n Süüdoosten.

## Historie

### Verwaltungsgeschicht

Köhlen hett bet 1859 in dat Amt Beers legen un weer denn in dat Amt Leh. 1885 is dat Deel von’n Kreis Leh worrn un hett na 1932 to’n Landkreis Wersermünn tohöört. 1977 is de Landkreis Wersermünn denn Deel von’n Landkreis Cuxhoben worrn.

An’n 1. März 1974 is Köhlen Liddmaat von de Samtgemeen Beers worrn. Köhlen is to’n 1. Januar 2015 mit de annern Gemenen von de Samtgemeen Beers un de Stadt Langen to de Gemeen Geestland tohoopgahn. Köhlen billt nu en Oortschop mit egen Oortsraad binnen disse Gemeen.

### Inwahnertall

### Religion

Köhlen is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst.

### Wapen

Dat Wapen von Köhlen wiest op gollen Grund en swarten Schildfoot. Op’n Schildfoot en gollen „K“ un dor över twee gröne Ekentelgen mit je een Ecker.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Ehrenbörgers

Ehrenbörgers von Köhlen sünd:

* 12. Januar 2011: Ina Müller
* 2014: Martin Döscher

## Kultur

### Verenen

De Schützenvereen Köhlen is 1877 grünnt worrn. De Oort hett ok en Freewillige Füürwehr.

## Weertschop un Infrastruktur

### Verkehr

Köhlen liggt an de Landsstraat 128, de in’n Noorden na Ringst un Hainmöhlen löppt un in’n Süden na Geestenseth un Wolljes. De K&nbsp;39 löppt in’n Oosten na de Hööv. Ans gifft dat noch en lüttjere Straat na Lüttenhain.

De nächste Bahnhoff is de Bahnhoff Geestenseth an de Bahnlien Bremerhoben-Buxthu.

## Lüüd

De Entertainerin Ina Müller is 1965 in Köhlen boren un ok de beiden Politikers Martin Döscher sen. (* 1905) un Martin Döscher jun. (* 1935) sünd ut dat Dörp.

## Footnoten


## Weblenken

* Websteed von de Samtgemeen (plattdüütsch, hoochdüütsch)
* Websteed to dat Dörp (hoochdüütsch)
MC Créu

**MC Créu** (* 30. Januarmaand 1978 in Rio de Janeiro), egens Sérgio Costa, is en brasiliaanschen Produzent un DJ in de Musikricht Baile Funk. 

Sérgio Costa keem toeerst as Dj Serginho da Costa an’t Enn vun de 1990er Johr as DJ op. As MC Créu worr he 1998 dör sien Hit *Dança do Créu*, den he tosamen mit de Singersche un Funk-Künstlersche Andressa Soares *Mulher Melancia* opföhr, toeerst blots in de Baile Funk-Szeen vun de Favelas in Rio de Janeiro, later in heel Brasilien un Laieinamerika begäng. De Spood vun den Titel weer so groot, dat dat in korte Tied op You Tube 1.300 ne’e Videoverschonen över düssen Dans geev. Dat Originalvideo worr över 1,4 Millionen mal anklickt. Ofschoonst düsse Hit betlang du eenzige Spood vun MC Créu as „One Hit Wunner“ weer, harr he tallrieke Optreden in TV-Programmen as *Casseta e Planeta*, *Silvio Santos* un in de Show vun Roberto Carlos. 

## Andressa Soares
Andressa Soares (* 1988) is Dansersche, Model un Singersche. Se höört de so nöömten Mulheres-Frutas (port.: Aavt-Fronslüüd) as Mulher Melancia: Andressa Soares, Mulher Moranguinha: Ellen Cardoso, Mulher Maçã: Gracy Kelly, Mulher Melão: Cristina Célia Antunes Batista, Mulher Jaca: Daiane Cristina, Mulher Pêra: Suellem Aline Mendes Silva, Mulher Filé: Yani de Simone, Mulher Cereja: Fabiana Stella, Babi Morena: Barbara Domingos un Mulher Banana. De Mulheres Frutas sünd Dansersches, de in de Baile Funk Szeen Kultstatus hebbt un in de tallrieken TV-Shows as ok Karnevalveranstalten optreedt. Na den groten Spood vun *Dança do Créu* kreeg Andressa Soares tallrieke Anbotten, ünner anneren worr se op dat Cover vun den Playboy do Brasil afbillt.

## Weblenken
* offizielle Websteed
* Dança do Créu

## Anmarken un Enkelnawiesen
Sandhusen

**Sandhusen** betekent

* Sandhusen, Oort in de Gemeen Demost, Neddersassen,
* Sandhusen, Oort in de Gemeen Oosterholt-Scharmbeek in’n Landkreis Oosterholt, Neddersassen,
* Sandhusen, fröheren Oort in de Gemeen Oranienborg in’n Landkreis Oberhavel, Brannenborg,
* Sandhusen, Deel von Berlin-Heiligensee.
Bob Welch

**Robert Lawrence „Bob“ Welch, Jr.** (* 31. August 1945 in Los Angeles, Kalifornien; † 7. Juni 2012 in Nashville, Tennessee) weer en US-amerikaansch Musiker.

Welch weer van 1971 bit 1974 Gitarrist vun de Formatschoon Fleetwood Mac un hett mit de Grupp veer Alben upnommen. Anslutend hett he de Band Paris grünnt. Later is he as Solist uptreden un harr mit Titeln as *Sentimental Lady* (1977) un *Ebony Eyes* (1978) Spood. 

An’ 7. Juni 2012 hett he sück in de Wahnung, in de he mit sien Fru leev, Suizid begahn.

## Solosingles
* *Big Towne, 2061* / *Blue Robin* (1976)
* *Ebony Eyes* / *Outskirts* (1977)
* *Sentimental Lady* / *Hot Love, Cold World* (#8, 1977)
* *Ebony Eyes* / *Dancin' Eyes* (#14, 1978)
* *Hot Love, Cold World* / *Danchiva* (#31, 1978)
* *I Saw Her Standing There* / *Church* (1979)
* *Precious Love* / *Something Strong* (#19, 1979)
* *Church* / *Here Comes The Night* (#73, 1979)
* *Church* / *Don't Wait Too Long*
* *Three Hearts* / *Oh Jenny* (1979)
* *Rebel Rouser* / *Spanish Dancers* (1979)
* *Don't Let Me Fall* / *Oneonone* (1980)
* *Don't Rush The Good Things* / *Reason* (1980)
* *Those Days Are Gone* / *The Girl Can't Stop* (1980)
* *Two To Do* / *Imaginary Fool* (1981)
* *Sentimental Lady* / *Ebony Eyes* (1981)
* *Remember* / *You Can't Do That* (1982)
* *Fever* / *Can't Hold Your Love Back* (1983)
* *Can't Hold Your Love Back* / *S.O.S.* (1983)
* *I'll Dance Alone* / *Stay* (1983)

## Weblenken
* DNB-Katalog
* 
* Personennaamdatei

## Enkeld Nahwiesen
Geestdörp

**Geestdörp** () is en Deel von de Gemeen Gnarrenborg in’n Landkreis Rodenborg, Neddersassen.

## Geografie

Geestdörp liggt an’n Rand von dat Düvelsmoor. Na Noordwesten to liggt dat Eekholt.

De Naveröörd sünd Brillitermoor un Hasselhorst in’n Noorden, Friedrichsdörp un Langenhusen in’n Oosten, Barkhusen un Gnarrenborg in’n Süden, Messelskamp in’n Westen un Röövhorst in’n Noordwesten.

## Historie

Geestdörp is 1785 as Stratendörp un Moorkolonie grünnt worrn.

Geestdörp weer vör 1885 in’t Amt Bremervöör, denn von 1885 bet 1977 in’n Kreis Bremervöör un is 1977 Deel von’n Landkreis Rodenborg worrn.

1904 is Geestdörp mit de Gemeen Gnarrenborg tohoopleggt worrn. Geestdörp weer to disse Tied dör de Glashütt Marienhütt, de 1846 grünnt worrn is, de gröttere Oord, liekers hett de tohoopleggt Gemeen den Naam Gnarrenborg kregen. 1976 hett de Glashütt dichtmaakt.

### Inwahnertall

### Religion

Geestdörp is evangeelsch-luthersch präägt un höört to dat Kaspel von de Pauluskark in Gnarrenborg.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

### Museums

In de ole Marienhütt is vondaag en Glasmuseum ünnerbröcht.

## Weertschop un Infrastruktur

### Verkehr

De nächste reguläre Bahnhoff is in Bremervöör. Von 1907 bet 1978 harr de Oort mit’n Bahnhoff Gnarrenborg en Bahnhoff an de Bahnlien von’n Moorexpress. De Moorexpress föhrt siet 2000 ok wedder, aver blots för den Tourismus.

### Scholen

De Kinner ut Geestdörp gaht na de Grundschool Klenkendörper Möhl in Oosterweed.

## Footnoten
Geestendörp

**Geestendörp** () is en Stadtdeel von de Stadt Bremerhoben in’t Bundsland Bremen.

## Geografie

Geestendörp liggt dicht bi de Werser an dat rechte Över von’n Stroom.

De Stadtdeel reckt von de Bismarckstraat in’n Noorden bet na de Hamborger Straat in’n Süden un von de Bahnlien Bremen-Cuxhoben in’n Oosten bet na de Riedemannstraat in’n Westen.

De Naverstadtdelen sünd Geestmünn-Noord in’n Noorden, Börgerpark in’n Oosten, op en lütt Enn Gröönhöben in’n Süüdoosten, Geestmünn-Süüd in’n Süden un de Fischereehoben in’n Westen.

## Historie

Dat Dörp Geestendörp kummt 1139 as *Gestenthorpe* toeerst in en Oorkunn vör, in de de Ridder Trutbert en Deel von sien Besitt an dat St.-Paul-Klooster in Bremen schenkt.

1628 hett Tilly de Geestendörper Schanz boon laten.

1847 is op Geestendörper Buurnland de Haven Geestmünn nee grünnt worrn.

Geestendörp hett fröher tohoop mit Bramel, Schippdörp un Wulsdörp to dat Vieland tohöört. Later weer dat in dat Amt Stotel-Vieland. In de Franzosentied von 1810 bet 1813 weer Geestendörp Deel von de Kommuun Wulsdörp. In de Tied vör 1885 weer dat Dörp in de Amtsvaagdie Geestendörp von dat Amt Leh un denn von 1885 bet 1932 in’n Kreis Geestmünn. De Oort weer aver von 1888 af an nich mehr egenstännig un is in dat Johr mit Geestmünn to een Gemeen tohoopleggt worrn. Geestmünn sülvs hett ok blots bet 1924 as egenstännige Gemeen bestahn un is denn Deel von Wersermünn worrn. 1947 denn is Wersermünn to de Stadt Bremerhoben worrn un hett to dat Bundsland Bremen tohöört.

### Inwahnertall

### Religion

Geestendörp is evangeelsch-luthersch präägt un hett mit de Marienkark en egen Kark. En Kapell in Geestendörp kummt 1420 in dat Stoder Kopiar toeerst in de Oorkunnen vör, dat von en *Capella in Gesztendorppe* snackt. Disse Kapell warrt aver al 1436 as Ruin betekent. In de nakamen Tied is denn de hüdige Kark boot worrn.

## Kultur

### Verenen

De Freewillige Füürwehr Geestendörp is 1858 grünnt worrn.

## Infrastruktur

### Verkehr

De nächste Bahnhoff is de Hauptbahnhoff Bremerhoben an de Bahnlien Bremen-Cuxhoben un Bremerhoben-Buxthu, de op Geestendörper Rebeed liggt.

## Lüüd

De Historiker Martin Mushard weer von 1729 af an Pastoor in Geestendörp un is dor ok 1770 doodbleven. De Koopmann Carl Stegmann is 1881 in Geestendörp boren.

## Footnoten
Frellsdorpermöhlen

**Frellsdorpermöhlen** () is en Dörp in de Gemeen Beverst in’n Landkreis Cuxhoben, Neddersassen. De Oord liggt an dat linke Över von de Geest.

## Geografie

Frellsdorpermöhlen liggt ganz in’n Noordoosten von de Gemeen nich wied af von de Geest. In’n Oort sülvs doot de Frellsdorper Möhlenbeek un de Ströhngraven tohoopfleten, de denn en Stück wieder in de Geest münnt.

De Naveröörd sünd de Hööv in’n Noordoosten, Hipst in’n Oosten, Thebü in’n Süüdoosten, Frellsdorp in’n Süden, Wolljes in’n Süüdwesten, Geestenseth in’n Westen un Köhlen in’n Noordwesten.

## Historie

De Oort is wohrschienlich in dat 15. Johrhunnert grünnt worrn, as de Herren von Luunbarg dor en Watermöhl boot hebbt. 1590 hett Henneke von Brobargen dor ok en Good boon laten. Siet 1936 is dat Good in Besitt von de Familie von de Oh.

### Verwaltungsgeschicht

Frellsdorpermöhlen hett vör 1852 to dat Amt Bremervöör tohöört. Bi de Verwaltungs- un Justizreform an’n 1. Oktober 1852 in dat Königriek Hannover schull de Oort toeerst bi dat Amt Bremervöör blieven, is denn aver mit Verordnung von’n 28. September 1852 doch noch in dat Amt Beverst wesselt. To dat Amt Beverst hett de Oort von 1852 bet 1859 tohöört un von 1859 bet 1885 to dat Amt Leh. Na 1885 weer dat in’n Kreis Geestmünn. 1932 is dat Deel von’n Landkreis Wersermünn un 1977 von’n Landkreis Cuxhoben worrn.

1926 is de Gemeen Frellsdorpermöhlen an de Gemeen Frellsdorp kamen. De Gemeen Frellsdorp is sülvs denn an’n 1. November 2011 Deel von de Gemeen Beverst worrn.

### Inwahnertall

### Religion

Frellsdorpermöhlen is evangeelsch-luthersch präägt un höört to dat Kaspel von de Bethlehem-Kark in Hipst.

## Weertschop un Infrastruktur

### Verkehr

Von Frellsdorpermöhlen gaht lüttjere Straten na Westen bi Geestenseth an de Kreisstraat 40, na Süden in Frellsdorp ok an de K&nbsp;40 un na Oosten bi Hipst an de K&nbsp;144 ran. Na Noorden hen is de Verkehr dör de Geest afsperrt.

De Bahnhoff Frellsdorp an de Bahnlien Bremerhoben–Buxthu liggt in Frellsdorpermöhlen.

### Scholen

De Kinner ut Frellsdorpermöhlen gaht na de Grundschool Geestenseth. Bet 1976 sünd se na de Volksschool in Frellsdorp gahn.

## Footnoten
Sandhausen

**Sandhausen** betekent

* verscheden Öörd, de op Platt Sandhusen heten doot,
* Sandhausen, Gemeen in’n Rhien-Neckar-Kreis, Baden-Württembarg.
Teufelsmoor

**Teufelsmoor** betekent

* Teufelsmoor, Naturschuulrebeed bi Homburg in’t Saarland.

Dat is ok de hoochdüütsche Naam von

* Düvelsmoor, Oort in de Gemeen Oosterholt-Scharmbeek in’n Landkreis Oosterholt, Neddersassen,
* Düvelsmoor, Moor in Neddersassen.
Johan Capiot

**Johan Capiot** (* 12. April 1964 in Rijkhoven) is en ehmalger belgisch Radrennfohrer. 

He weer Profi van 1986 bit 2000. Nah sien aktiv Karriere wurr Capiot sportlich Leiter bi verscheeden Teams. 

Capiot weer en Klassiker-Spezialist, also för Eendagsrennen. Bi all sien söss Deelnahmen an de Tour de France kunn he de Rundfohrt nie to Enn’ bringen. Bi dat Rennen Piel vun Brabant hörrt Capiot mit dree Siegen neben Edwig van Hooydonck, Johan Museeuw un Óscar Freire aber to de Rekordsieger.

## Gröttste Siege
* Paris–Tours: 1991
* Omloop Het Volk: 1990, 1992
* Piel vun Brabant: 1988, 1989, 1992
* Ronde van Midden-Zeeland: 1992

## Teams
### Rennfohrer
* 1986 Roland-Van de Ven
* 1987 Roland-Skala
* 1988 TVM-Van Schilt
* 1989 TVM-Ragno
* 1990 TVM
* 1991–1992 TVM-Sanyo
* 1993–1994 TVM-Bison Kit
* 1995 Refin
* 1996 Collstrop-Lystex
* 1997–1999 TVM-Farm Frites
* 2000 Farm Frites

### Sportlich Leiter
* 2001–2002 Bankgiroloterij-Batavus
* 2003 Bankgiroloterij
* 2004 Chocolade Jacques-Wincor Nixdorf

## Weblenken
* Johan Capiot in de Datenbank vun Radsportseiten.net
Régis Clère

**Régis Clère** (* 15. August 1956 in Langres; † 9. Juni 2012 in Dijon) weer en franzöösch Radrennfohrer.

## Werdegang
Régis Clère weer as Radsportler van 1978 bit 1992 aktiv, dorvan bit 1981 as Amateur. He weer en Allrounder up de Straat un up de Bahn. 1981 wurr he franzöösch Meester in’t Punktefohren un Viez-Meester in de Eenerverfolgung; 1982 wurr he franzöösch Meester in’t Straatenrennen. Bi de Olympisch Spelen 1980 in Moskau keem he in dat Straatenrennen up den 43. Platz. 

As Profi is Clère sössmal bi de *[[Tour de France]]* antreden. Dorbi wunn he 1983 een un 1987 twee Deelstrecken..

Bi de Vuelta a España 1981 wunn Clère en Deelstreck un droog negen Daag lang dat Trikot vun den Gesamtführenden.

1987 wunn Régis Clère de *[[Route du Sud]]*. Bi de UCI-Bahn-Weltmeesterschapen 1989 keem he in de Eenerverfolgung up den darten Platz. 

Régis Clère is wiels en Hartoperatschoon storven.

## Weblenken
* Régis Clère in de Datenbank vun Radsportseiten.net
* Régis Clère in de Datenbank vun Sports-Reference.com (engelsch)
* ''Régis Clère, Fier, rude et brave'' up lncpro.fr (franzööösch, PDF, 82&nbsp;KiB)

## Enkeld Nahwiesen
Proaccelerin

**Proaccelerin** (ok Proakzelerin oder **Fakter V**) is en Protein, dat as Stollfakter an de Hämostaas bedeeligt is. Anners as de annern Stollfakters hett dat Proaccelerin keen Funkschoon as Enzym, man deent blots as Koenzym (*Kofakter*). Dat Protein hett en Molekülmasse vun 251.671 Dalton un höört to de Grupp vun de α-Globulinen. Sien Kunzentratschoon in’t Bloodplasma liggt bi üm un bi 10&nbsp;mg/l. De Synthees finnt wohrschienlich in de Lebber statt. Dat Gen för Proaccelerin liggt op dat eerste Chromosom (1q23).

## Physiologie
Proaccelerin lööpt in’t Plasma üm mit en Halfweertstiet vun ruchweg 12 Stünnen. Aktiveert warrt de Stollfakter V dör dat Thrombin, dordör dat dat in en „swore“  (Molekülmasse 110&nbsp;kDa) un en „lichte“ (73&nbsp;kDa) Molekülkeed opsplitt warrt, de nich kovalent dör Calcium aneenanner bunnen sünd.

De aktiveerte Form vun’t Proaccelerin, de ok *Accelerin* oder *Fakter Va* nöömt warrt is en Kofakter vun’n Stuart-Prower-Fakter (*Faktor X*), wat dat Prothrombin (*Fakter II*) in Thrombin ümwannelt.

Proaccelerin warrt dör dat aktiveerte Protein C dör Proteolyys afboet. Dördor verlütt dat Protein sien Wirkung. Dat is een vun de wichtigsten natürlichen Törnmechanismen vun’t Bloodstollen.

## Krankheiten
Dat gifft verschedene Arvkrankheiten, de op en Fehlfunkschoon vun’t Proaccelerin torüchgaht. En Mangel vun Proaccelerin löst en rore lichte Form vun de Hämpohilie ut, de as Parahämophilie oder Owren-Syndrom betekent warrt. Se kummt mit en Männichkeit vun 1:1.000.000 vör un warrt autosomal rezessiv verarvt.

Annere Mutatschonen vun’t Proaccelerin künnt to venöse Thrombosen föhren. Se sünd de fakenste Oorsaak vun verarvte Thrombophilie (vermehrte Billn vun Bloodklutens). Bi de an’n fakensten vörkamen Fakter-V-Lasten-Mutatschoon, is an Positschoon 506 de Aminosüür Arginin dör Glutamin uttuuscht (R506Q). All prothrombootschen Proaccelerin-Mutatschonen (Fakter-V-Lasten-Mutatschoon, Fakter-V-Cambridge-Mutatschoon, Fakter-V-Hong Kong-Mutatschoon)sorgt för en Resistenz vun’t Accelerin gegen dat Splitten dör dat aktiveerte Protein C – de so nöömte APC-Resistenz. Dormit blifft dat aktiv un sorgt för en högere Billn vun Thromben.

## Forschungshistorie
Proaccelerin is 1947 vun Paul Owren (1905–1990) opdeckt worrn. De vullstännige Aminosüürsequenz is 1987 publizeert worrn..

## Borns


## Weblinks
* Proaccelerin in’t Online Mendelian Inheritance in Man
Ness

**Ness** betekent

* Ness, Oort in de Gemeen Loxt in’n Landkreis Cuxhoben, Neddersassen,
* Ness, Oort in de Gemeen Dorm in’n Landkreis Auerk, Neddersassen,
* Ness, Stroom in Schottland, de in dat Loch Ness flütt,
* Ness, Gemeen op dat Eiland Lewis in Schottland,
* Ness, Oort in Cheshire, England,
* Ness, Prinzess ut de Mythologie von Irland,
* HMS ''Ness'', Schipp von de brietsche Marien (1905),
* HMS ''Ness'', Schipp von de brietsche Marien (1942).

**Ness** is de Familiennaam von

* Aaron Ness (* 1990), US-amerikaanschen Ieshockeyspeler,
* Arlen Ness, US-amerikaanschen Motoorradboer,
* Bjarne Ness (1902–1927), noorweegschen Maler,
* Brad Ness (* 1974), austraalschen Basketballspeler,
* Charles Ness (1924–1994), brietschen Offzeer,
* Don Ness (* 1974), US-amerikaanschen Politiker,
* Eliot Ness (1903–1957), US-amerikaanschen Beamten in de Prohibitionstied,
* Evaline Ness (1911–1986), US-amerikaanschen Illustrater,
* Harry Ness (1885–1957), engelschen Footballspeler,
* Helge Ness (1861–1928), noorweegschen Botaniker,
* Immanuel Ness, US-amerikaanschen Politikwetenschopper,
* Jack Ness (1885–1957), US-amerikaanschen Baseballspeler,
* Jamie Ness (* 1991), schottschen Footballspeler,
* Jennifer Ness (* 1972), engelsche Schauspelerin,
* Jonathan Van Ness (* 1987), US-amerikaanschen Frisör un Podcaster,
* Klaus Ness (1962–2015), düütschen Politiker,
* Martin Ness (1942–1987), düütschen Sportler,
* Martin Ness (* 1993), Swiezer-düütschen Ieshockeyspeler,
* Martina Gregor-Ness (* 1959), düütsche Politikerin,
* Mike Ness (* 1962), US-amerikaanschen Musiker,
* Nate Ness (* 1986), US-amerikaanschen American-Football-Speler,
* Norman F. Ness (* 1933), US-amerikaanschen Geophysiker un Astrophysiker,
* Ole Asbjørn Ness (* 1974), noorweegschen Schriever,
* Patrick Ness (* 1971), US-amerikaanschen Schriever,
* Raymond Ness (* 1974), noorweegschen Schauspeler un Musiker,
* Siri Ness (* 1946), noorweegschen Översetter,
* Steinar Ness (* 1959), noorweegschen Politiker,
* Terje Ness (* 1968), noorweegschen Kock,
* Thomas Eriksen Ness (* 1991), noorweegschen Footballspeler,
* Thormod Ness (* 1972), noorweegschen Footballspeler,
* Tigilau Ness, Aktivist un Musiker ut Niue.

Kiek ok bi: Neß, Nes, Van Ness, Ness County, Nesse.
Nesse

**Nesse** betekent

* Nesse, Stroom in Döringen, de in de Hörsel münnt,
* Nesse, Beek in’n Werra-Meißner-Kreis, Hessen, de in de Werra münnt,
* Nesse, ünnergahn Dörp in’t Rheiderland,
* Nesse, Polder in de Provinz Süüdholland.

Dat is ok de hoochdüütsche Naam von

* Ness, Oort in de Gemeen Dorm in’n Landkreis Auerk, Neddersassen,
* Ness, Oort in de Gemeen Lox in’n Landkreis Cuxhoben, Neddersassen.

**Nesse** is de Familiennaam von

* Åse-Marie Nesse (1934–2001), noorweegsche Schrieversche,
* Hajo von Nesse (1562–1620), düütschen Rechtswetenschopper,
* Johannes Nesse (1891–1948), noorweegschen Journalist,
* Kirsten Nesse (* 1995), düütsche Footballspelerin,
* Randolph M. Nesse (* 1948), US-amerikaanschen Mediziner.
Neß

**Neß** is de Familiennaam von

* Harry Neß (* 1947), düütschen Pädagoog un Druckhistoriker,
* Oliver Neß (* 1968), düütschen Feernsehjournalist,
* Rupert Neß (1670–1740), düütschen Abt,
* Wolfgang Neß (* 1949), düütschen Boinschenör, Architekt un Denkmaalpleger.

Kiek ok bi: Ness, Nes.
Walter zur Nieden

**Paul Felix Walter zur Nieden** (* 23. Dezember 1869 in Berlin; † 12. Dezember 1937 ok dor) weer en düütschen Beamten. He weer in de DVP in.

Zur Nieden hett Rechts- un Staatswetenschop in Berlin un Franzöösch un Literatur in Lausanne studeert. In’n Januar 1897 hett he de Staatsprüfung bestahn un is denn von 1898 bet 1900 Regerungsassesser in dat Landraadsamt von’n Kreis Mettmann in Vohwinkel wesen. 1904 weer he bi’n Regerungsbezirk Koblenz för de Renten von de Veteranen ut’n Krieg von 1870/1871 un för de Moselfähren tostännig. Nadem Friedrich von Scherenberg dat Amt as Landraad von’n Kreis Mettmann afgeven hett, is zur Nieden 1904 toeerst kommissarsch un an’n 28. Dezember denn ok richtig Landraad worrn.

As de Kreis Mettmann 1929 oplööst worrn is, keem zur Nieden as Landraad na’n Kreis Geestmünn. 1932 is de Kreis Geestmünn mit’n Kreis Leh to’n Kreis Wersermünn tohoopgahn un zur Nieden weer denn ok Landraad in dissen ne’en Kreis. In’n April 1935 is he denn in Pension gahn un na Berlin tagen.

Zur Nieden weer siet 1901 mit Ella Schött verheiraadt. Sien Dochter Ellen is 1902 un sien Söhn Herbert 1903 boren. He is 1937 doodbleven un liggt in Vohwinkel begraven.

## Literatur

* Klaus Otto Nass: *Ein preußischer Landrat in Monarchie, Demokratie und Diktatur - Lebenserinnerungen des Walter zur Nieden.* BWV-Verlag, Berlin 2006, ISBN 978-3-8305-1119-9